# A black background with blue and red text  AI-generated content may be incorrect.

# Rheolwr Perthynas - Cerddoriaeth

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | D |
| Cyfeirnod: |  | RMM |
| Tîm: |  | Y Celfyddydau |
| Yn adrodd i: |  | Pennaeth Cerddoriaeth |
| Yn rheoli: |  | Dim cyfrifoldeb rheoli llinell |
| Lleoliad: |  | Hyblyg - gellir gweithio o unrhyw un o swyddfeydd Cyngor Celfyddydau Cymru |
| Teithio: |  | Yn aml |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Ni yw’r corff cyhoeddus cenedlaethol sy’n ariannu ac yn datblygu’r celfyddydau yng Nghymru.

Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi.

Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau’r celfyddydau a chymryd rhan ynddynt.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Mae’r swydd Rheolwr Perthynas ar gyfer Cerddoriaeth yn swydd ddeinamig, weladwy iawn ar gyfer eiriolwr brwd a fydd yn bresenoldeb cydnabyddedig y gellir ymddiried ynddo yn ecosystem cerddoriaeth amrywiol Cymru. Byddwch yn gysylltydd hanfodol a fydd yn cryfhau cysylltiadau ar draws pob genre a chymuned cerddorol, gan sicrhau bod lleisiau cerddoriaeth Cymru yn cael eu clywed, eu dathlu a'u cefnogi ar bob lefel.

Fel hyrwyddwr egnïol o gerddoriaeth Cymru, byddwch yn gweithio fel rhan o dîm cerddoriaeth arbenigol ochr yn ochr â’r Pennaeth Cerddoriaeth a’r Galluogwr Cerddoriaeth, yn rhannu cyfrifoldeb a gwybodaeth ar draws ffurfiau traddodiadol, cyfoes, clasurol, jazz, byd-eang, opera, ac arbrofol o gerddoriaeth. Gyda’ch gilydd, byddwch yn adeiladu cysylltiadau ystyrlon gydag artistiaid, sefydliadau, lleoliadau, gwyliau, a grwpiau cymunedol ledled Cymru. Bydd eich presenoldeb gweladwy mewn digwyddiadau cerddorol yn hanfodol i weithredu gweledigaeth strategol y Pennaeth Cerddoriaeth trwy ymgysylltu’n ddilys ac yn gyson gyda’r sector. Byddwch yn gweithio’n agos gyda chydweithwyr Galluogi Busnes i gefnogi’r sefydliadau cerddoriaeth a’r cerddorion rydym yn buddsoddi ynddynt.

Ym mhob agwedd ar y swydd hon, byddwch yn integreiddio’n gyson themâu allweddol Cyngor y Celfyddydau sy’n traws dorri: datblygu’r iaith Gymraeg, amrywiaeth a chynhwysiant, a chyfiawnder hinsawdd. Yn seiliedig ar Ddeddf Llesiant Cenedlaethau’r Dyfodol ac yn alinio gyda blaenoriaethau Llywodraeth Cymru, byddwch yn gweithredu mewn ffordd gydweithredol yn y tymor hir sy'n ystyried lles diwylliannol, cymdeithasol, economaidd ac amgylcheddol cymunedau cerddoriaeth Cymru.

### Prif gyfrifoldebau

Fel rhan o'ch swydd, byddwch yn

• Adeiladu a chynnal cysylltiadau strategol ar hyd a lled cymunedau cerddoriaeth amrywiol Cymru

• Cefnogi'r Pennaeth Cerddoriaeth wrth weithredu strategaethau datblygu'r sector cerddoriaeth

• Helpu i hyfforddi a mentora'r hwyluswyr tîm

• Gweithio fel y prif bwynt cyswllt ar gyfer cerddorion a sefydliadau cerddoriaeth dethol sydd yn derbyn cyllid aml-flwyddyn.

• Bod yn eiriolwr dros gerddoriaeth Gymraeg mewn digwyddiadau allweddol yn y sector

• Hwyluso cysylltiadau rhwng ymarferwyr cerddoriaeth, cyrff y sector a seilwaith ehangach fel addysg

• Monitro ac adrodd ar ddatblygiadau yn y sector cerddoriaeth a chyfleoedd sy'n datblygu

• Cefnogi sefydliadau cerddoriaeth sydd yn derbyn cyllid aml-flwyddyn a cherddorion i gael mynediad at gronfeydd a gwasanaethau Cyngor y Celfyddydau

• Cyfrannu at ddatblygiad polisïau cerddoriaeth trwy wybodaeth am y sector ac adborth

• Meithrin ymarferion cynhwysol o fewn cymunedau cerddoriaeth Cymru

• Hyrwyddo amrywiaeth ar draws pob genre cerddorol a thraddodiadau diwylliannol

#### Adeiladu Cysylltiadau ac Ymgysylltu â'r Sector

• Datblygu a chynnal rhwydweithiau cynhwysfawr ar draws y sector cerddoriaeth yng Nghymru

• Adeiladu cysylltiadau seiliedig ar ymddiriedaeth gydag artistiaid, cyfansoddwyr, perfformwyr, a sefydliadau cerddoriaeth

• Hwyluso cyflwyniadau a chysylltiadau yn y sector cerddoriaeth a thu allan i’r sector

• Mynd i ddigwyddiadau cerddoriaeth, gwyliau ac arddangosiadau i gynnal presenoldeb yn y sector

• Cefnogi ymarferwyr cerddoriaeth wrth iddynt ddefnyddio gwasanaethau a chyfleoedd Cyngor y Celfyddydau a’u gwella

#### Datblygu’r Sector Cerddoriaeth

• Gweithio gyda'r Pennaeth Cerddoriaeth i nodi cyfleoedd i ddatblygu'r sector

• Cefnogi gweithredu polisïau a mentrau penodol i gerddoriaeth

• Casglu a rhannu gwybodaeth am dueddiadau a heriau sy'n datblygu ym maes cerddoriaeth

• Hwyluso dysgu a chydweithio rhwng cyfoedion o fewn cymunedau cerddoriaeth

#### Eiriolaeth a Chynrychiolaeth

• Cynrychioli buddiannau Cyngor y Celfyddydau mewn digwyddiadau a chyfarfodydd y sector cerddoriaeth

• Hyrwyddo cerddoriaeth Cymru yn amrywio o ffurfiau traddodiadol i ymarferion arbrofol

• Eirioli dros leisiau cerddorol amrywiol a chymunedau heb gynrychiolaeth ddigonol

• Cefnogi’r Pennaeth Cerddoriaeth mewn gweithgareddau cynrychioli allanol

• Hyrwyddo rhaglenni a chyfleoedd cerddoriaeth Cyngor y Celfyddydau

#### Monitro ansawdd a phrofiad

• Monitro ansawdd artistig ac effaith gweithgareddau cerddorol ar draws Cymru

• Ymweld â safleoedd a mynd i berfformiadau i asesu'r gwaith a gefnogir

• Darparu gwybodaeth arbenigol am gerddoriaeth i fod yn sail wybodaeth i benderfyniadau a wneir gan Gyngor y Celfyddydau

• Cyfrannu at ddadansoddi’r sector cerddoriaeth ac adrodd arno

• Cefnogi gwerthuso rhaglenni a mentrau cerddoriaeth

#### Datblygu Partneriaethau

• Datblygu partneriaethau strategol gyda darparwyr addysg cerddoriaeth

• Adeiladu cysylltiadau gyda gwyliau, lleoliadau a hyrwyddwyr cerddoriaeth

• Cysylltu gydag asiantaethau datblygu cerddoriaeth a chyrff cyllido

• Meithrin cysylltiadau gyda rhwydweithiau a phartneriaid cerddoriaeth rhyngwladol

• Cefnogi prosiectau cydweithredol rhwng sefydliadau cerddoriaeth

#### Cysylltiadau allweddol

• Cefnogi Pennaeth Cerddoriaeth a chydweithwyr yn y tîm Celfyddydau

• Cynghori artistiaid cerddorol, cyfansoddwyr, perfformwyr ac ymarferwyr creadigol

• Cynghori sefydliadau cerddoriaeth gan gynnwys lleoliadau, gwyliau a hyrwyddwyr ar hyd a lled Cymru

• Dealltwriaeth o ddarparwyr addysg cerddoriaeth a chanolfannau cymunedol

• Dealltwriaeth o wasanaethau celfyddydol a diwylliannol awdurdodau lleol

• Ymgysylltu â rhanddeiliaid y diwydiant cerddoriaeth ac asiantaethau datblygu

• Meithrin cysylltiadau cyfoedion â rhwydweithiau a phartneriaid cerddoriaeth cenedlaethol a rhyngwladol

Cydymffurfiaeth gorfforaethol - dilyn y polisïau sy’n amddiffyn Cyngor y Celfyddydau a’i staff rhag datguddiad posibl i risgiau a digwyddiadau adroddadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnyddio TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Mae pob aelod o staff felly’n gennad i’r cwmni ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, y profiad a’r nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

Rydym eisiau denu pobl sy'n frwd am gerddoriaeth, sydd wedi ymrwymo i’r egwyddorion o wasanaeth cyhoeddus agored ac atebol, ac yn gallu gweithio gydag amrywiaeth eang o ymarferwyr ar draws cymunedau cerddoriaeth Cymru.

|  |  |  |
| --- | --- | --- |
|  | **Hanfodol** | **Dymunol** |
| **Cymwysterau** | * Gradd gysylltiedig â cherddoriaeth a/neu brofiad proffesiynol sylweddol yn y sector cerddoriaeth
 |  |
| **Gwybodaeth** | • Gwybodaeth gref am y sector cerddoriaeth yng Nghymru ar draws sawl genre • Dealltwriaeth o ymarfer cerddoriaeth gyfoes a chyd-destunau diwylliannol• Gwybodaeth am faterion cydraddoldeb a'u cymhwyso mewn datblygu cerddoriaeth• Deall yr heriau sy'n wynebu ymarferwyr cerddoriaeth yng Nghymru | • Gwybodaeth am rwydweithiau a’r sector cerddoriaeth yn y DU ac yn rhyngwladol• Dealltwriaeth o addysg cerddoriaeth a datblygu cymunedol• Gwybodaeth am dechnolegau cerddoriaeth digidol a rhai sy’n datblygu  |
| **Sgiliau** | • Gallu rhagorol i adeiladu cysylltiadau a rhwydweithio • Sgiliau cyfathrebu ac eirioli cryf• Gallu gweithio ar draws genres a chymunedau cerddorol amrywiol • Sgiliau TG a gweinyddu da• Sensitifrwydd diwylliannol a sgiliau ymarfer cynhwysol | * Profiad o gydlynu prosiectau

• Sgiliau cynllunio a rheoli digwyddiadau |
| **Profiad** | • Profiad o weithio yn y sector cerddoriaeth yng Nghymru• Profiad o adeiladu rhwydweithiau a phartneriaethau proffesiynol• Profiad o gefnogi artistiaid neu sefydliadau celfyddydol• Profiad o weithio gyda chymunedau ac arferion diwylliannol amrywiol  | • Profiad o weithio ar draws sawl genre cerddorol • Profiad o ddatblygu cerddoriaeth yn y sector cyhoeddus neu’r sector elusennol • Profiad gyda rhaglenni cyfnewid diwylliannol yn y DU ac yn rhyngwladol |
| **Nodweddion** | • Yn frwd dros gerddoriaeth ar draws pob genre a thraddodiad• Canolbwyntio ar ganlyniadau gyda’r gallu i weithio'n annibynnol• Sgiliau rhyngbersonol cryf a deallusrwydd emosiynol• Wedi ymrwymo i amrywiaeth, cynhwysiant a thegwch diwylliannol• Hyblygrwydd a’r gallu i addasu mewn sector sy'n newid• Y gallu a’r parodrwydd i deithio'n rheolaidd ledled Cymru a thu hwnt |  |
| **Y Gymraeg** | * Mae stori pawb gyda’r iaith yn wahanol ac rydym yn cydnabod bod lefelau gallu a hyder yn amrywio o berson i berson. . Rydym yn chwilio am unigolyn sy’n deall diwylliant y wlad; perthynas amrywiol pobl Cymru gyda’r iaith Gymraeg ac sy’n ymrwymo i ddatblygu defnydd blaengar o’r Gymraeg yn ieithyddol a diwylliannol o fewn Cyngor y Celfyddydau a’r sector ehangach. Bydd angen dysgu sgiliau Cymraeg os nad ydych yn gallu’r Gymraeg eisoes. Byddwn yn sicrhau eich bod yn derbyn y gefnogaeth berthnasol i gynyddu neu ddysgu sgiliau Cymraeg.
 |  |